A Kárpátokban honos Erebiákról. 171 
Közép-Európáé, illetőleg úgy mint ama tájak havasi regióé. Esze- 
rint a pleistoczén korszakban a glecserek végleges visszavonulásá 
hegységünkben követte ugyan az a fokozatos sora a nedves pusz- 
tának (tundra, esetleg ritkás fenyő- és nyírfaerdővel) és hűvös 
száraz pusztának, rá következő felmelegedéssel (mediterrán vagy 
aguilonáris korszak) és végül a recens erdei vegetatio, mint azt 
Észak-Európának egykoron jéggel borított síkságaira és Közép- 
Európának hegységeire nézve megállapították. Ugyanazon viszo- 
.nyok uralkodtak tehát az északnémet síkságon is s innen ered 
a keleti Kárpátok mostani erdei regiójának hasonlatossága aman- 
nak faunájával, mely emezekével az északnyugati Galiczia síksága 
által összekötve lévén, együttesen alkotják hasonló éghajlati felté- 
telek mellett, az úgynevezett baltikus flóra- és fauna-regiót. 
A havasi regió a hajdanta glecserekkel borított összes terü- 
leteken megállapodott a nedves pusztai formatió fokán (törpe fenyő 
és havasi rétek) és csupán az alacsonyabb regió erdei vegetatiója 
osztotta fel egyes kisebb csoportokra, melyek flórája és faunája 
csekély helyi változatokkal jóformán ugyanaz maradt, s innen van 
az, hogy havasi Ercbiáink összessége megegyezik az Alpesek s 
egyéb közép- és nyugateurópai hegységek ebbeli faunájával. 
Annak kimutatása által, hogy: Románia havasait a negyed- 
korban kiterjedt mértékben  glecserek borították, a mi a Magas- 
Tátrára nézve régóta ismeretes, a fentebbi feltevés geologiai oldalról 
is megerősítést nyert. j j 
Hangya-darázsharcz, 
Irta Soós Lajos. 
Az alább következő sorokban egy megfigyélésemről adok 
számot, mely erős fényt vet a hangyák szellemi képességeire. Két- 
szeresen érdekesek az ilyen megfigyelések akkor, mikor egyesek 
oly határozottan tagadják, hogy a hangyáknak szellemi képességeik 
is volnának s őket csupán reflexgépeknek hajlandók tekinteni. 
Az esetet Sopronban figyeltem meg 1901. évi augusztus ha- 
vában. Künn az erdőn járkálva észrevettem, hogy egy pont fölött 
igen sok darázs (Vespa gen.) kóvályog. A darazsak egy lyuk felett 
röpködtek, melyben fészkük volt s a melynek száját hangyák (La- 
siusok) hatalmas harczra kész hada vette körül. A darazsak kisebb 
